ddrg/super_eurlex huggingface dataset:
Official Journal L 008 , 11/01/1990 P. 0071 - 0072

Finnish special edition: Chapter 3 Volume 31 P. 0231

Swedish special edition: Chapter 3 Volume 31 P. 0231



ROZHODNUTIE KOMISIE z 20. decembra 1989, ktorým sa zostavuje zoznam tretích krajín, z ktorých členské štáty povoľujú dovoz hlboko zmrazenej spermy hovädzieho dobytka (90/14/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 88/407/EHS zo 14. júna 1988 o zdravotných požiadavkách zvierat uplatniteľné na obchod v rámci spoločenstva a o dovoze hlboko zmrazenej spermy hovädzieho dobytka1 , a najmä na jej článok 8, keďže, aby sa mohol zostaviť zoznam tretích krajín, z ktorých členské štáty povoľujú dovoz spermy, je vhodné zohľadniť po prvé zoznam tretích krajín, z ktorých členské štáty povoľujú dovoz hovädzieho dobytka, po druhé zoznam tretích krajín, ktoré tradične vyvážajú spermu do spoločenstva, a nakoniec známy zdravotný štatút zvierat týchto krajín; keďže pri rešpektovaní obmedzení, ktoré vznikajú prijatím zoznamu, bude dovoz spermy aj naďalej podliehať vnútroštátnym právnym predpisom, pokiaľ ide o zdravotné a veterinárne kontroly, ak tieto už nepodliehajú opatreniam spoločenstva o ochrane zdravia; keďže spoločenstvo musí prijať ďalšie opatrenia pokiaľ ide o dovoz spermy; keďže Komisia aj naďalej plní úlohy prípravy takýchto opatrení príslušnou rýchlosťou; keďže medzitým je nevyhnutné urobiť prvý krok a zostaviť zoznam tretích krajín, z ktorých členské štáty povoľujú dovoz spermy, aby sa vyhlo narušeniu obchodu; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Dovoz hlboko zmrazenej spermy hovädzieho dobytka sa povoľuje len z tých tretích krajín, ktoré sú uvedené na zozname v prílohe k tomuto rozhodnutiu. Článok 2 Toto rozhodnutie je adresované členským štátom. V Bruseli 20. decembra 1989 Za Komisiu Ray MAC SHARRY člen Komisie PRÍLOHA Zoznam tretích krajín, z ktorých členské štáty povoľujú dovoz hlboko zmrazenej spermy hovädzieho dobytka Austrália Rakúsko Kanada Československo Fínsko Maďarsko Nový Zéland Poľsko Rumunsko Švédsko Švajčiarsko Spojené štáty americké Juhoslávia 1 Ú. v. ES L 194, 22.7.1988, s. 10.
Úradný vestník L 068 , 15/03/1990 S. 0001 - 0001

Fínske špeciálne vydanie: Kapitola 11 Zväzok 15 S. 0190

Švédske špeciálne vydanie: Kapitola 11 Zväzok 15 S. 0190



Rozhodnutie Rady z 26. februára 1990 o tom, že Európske hospodárske spoločenstvo uzavrie dohodu o obchode a obchodných záležitostiach medzi Európskym hospodárskym spoločenstvom, Európskym spoločenstvom pre atómovú energiu a Zväzom sovietskych socialistických republík (90/116/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej články 113 a 235, so zreteľom na návrh Komisie, so zreteľom na stanovisko Európskeho parlamentu [1], keďže uzavretie dohody medzi Európskym hospodárskym spoločenstvom a Európskym spoločenstvom pre atómovú energiu a Zväzom sovietskych socialistických republík o obchode a obchodných záležitostiach je potrebné na dosiahnutie cieľov Spoločenstva v oblasti vonkajších hospodárskych vzťahov; keďže táto dohoda by mala byť schválená za Európske hospodárske spoločenstvo; keďže sa ukazuje, že určité opatrenia o hospodárskej spolupráci ustanovené v tejto dohode presahujú právomoci konania ustanovené v zmluve, a najmä tie, ktoré sú špecifikované v oblasti spoločnej obchodnej politiky, ROZHODLA TAKTO: Článok 1 Dohoda medzi Európskym hospodárskym spoločenstvom a Európskym spoločenstvom pre atómovú energiu a Zväzom sovietskych socialistických republík o obchode a obchodných záležitostiach a o obchodnej a hospodárskej spolupráci sa týmto za Európske hospodárske spoločenstvo schvaľuje. Text tejto dohody je prílohou tohto rozhodnutia [2]. Článok 2 Predseda Rady vykoná oznámenie za Európske hospodárske spoločenstvo, ktoré je ustanovené v článku 25 zmluvy. Článok 3 Komisia s pomocou zástupcov členských štátov bude zastupovať Spoločenstvo v spoločnom výbore ustanovenom podľa článku 22 dohody. Článok 4 Toto rozhodnutie nadobúda účinnosť deň po jeho uverejnení v Úradnom vestníku Európskych spoločenstiev. V Bruseli 26. februára 1990 Za Radu predseda M. Smith [1] Stanovisko vydané 14. februára 1990 (ešte neuverejnené v úradnom vestníku). [2] Pozri s. 3 tohto úradného vestníka. --------------------------------------------------
Úradný vestník L 112 , 03/05/1990 S. 0026 - 0026

Fínske špeciálne vydanie: Kapitola 10 Zväzok 1 S. 0063

Švédske špeciálne vydanie: Kapitola 10 Zväzok 1 S. 0063



Rozhodnutie Rady z 23. apríla 1990, ktorým sa mení a dopĺňa rozhodnutie 77/271/Euratom o vykonávaní rozhodnutia 77/270/Euratom, ktorým sa Komisia splnomocňuje na uzatváranie zmlúv Euratomu o pôžičke na účely príspevkov na financovanie jadrových elektrární (90/212/Euratom) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva pre atómovú energiu, so zreteľom na rozhodnutie Rady 77/270/Euratom z 29. marca 1977, ktorým sa Komisia splnomocňuje na uzatváranie zmlúv Euratomu o pôžičke na účely príspevkov na financovanie jadrových elektrární [1], najmä na jeho článok 1, so zreteľom na návrh Komisie, keďže celková hodnota vykonaných transakcií dosiahla 2800 miliónov ECU stanovených v rozhodnutí 77/271/Euratom [2], naposledy zmenenom a doplnenom rozhodnutím 85/537/Euratom [3]; keďže jadrová energia predstavuje veľkú časť celkových zdrojov energie spoločenstva a v tomto sektore by sa mali vykonať rozsiahle investície tak pri výstavbe, z hľadiska požiadaviek na bezpečnosť a ochranu, ako aj po ukončení výstavby, najmä z hľadiska prepracovania a uloženia odpadov; keďže skúsenosti ukazujú, že je žiaduce zvýšiť celkovú čiastku pôžičiek o 1000 miliónov ECU, na ktorú má Komisia oprávnenie uzatvárať zmluvy v mene Európskeho spoločenstva pre atómovú energiu; keďže rozhodnutie 77/271 je preto potrebné zmeniť a doplniť, ROZHODLA TAKTO: Jediný článok Jediný článok rozhodnutia 77/271/Euratom sa nahrádza takto: "Jediný článok Pôžičky podľa článku 1 rozhodnutia 77/270/Euratom možno uzatvárať na čiastky, ktorých celková istina neprekročí hodnotu 4000 miliónov ECU. Keď celková hodnota ovplyvnených transakcií dosiahne 3800 miliónov ECU, Komisia informuje Radu, ktorá čo najskôr jednomyseľne rozhodne o návrhu z Komisie na stanovenie novej čiastky." V Luxemburgu 23. apríla 1990 Za Radu predseda A. Reynolds [1] Ú. v. ES L 88, 6.4.1977, s. 9. [2] Ú. v. ES L 88, 6.4.1977, s. 11. [3] Ú. v. ES L 334, 12.12.1985, s. 23. --------------------------------------------------
Úradný vestník L 295 , 26/10/1990 S. 0066 - 0066

Fínske špeciálne vydanie: Kapitola 11 Zväzok 16 S. 0108

Švédske špeciálne vydanie: Kapitola 11 Zväzok 16 S. 0108



Rozhodnutie Rady z 8. októbra 1990, ktoré sa týka uzavretia rámcovej dohody o obchode a hospodárskej spolupráci medzi Európskym hospodárskym spoločenstvom a Argentínskou republikou (90/530/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej články 113 a 235, so zreteľom na návrh Komisie [1], so zreteľom na stanovisko Európskeho parlamentu [2], keďže na dosiahnutie cieľov v oblasti vonkajších hospodárskych vzťahov by spoločenstvo malo schváliť rámcovú dohodu o obchode a hospodárskej spolupráci s Argentínskou republikou; keďže určité formy spolupráce navrhnuté v tejto dohode presahujú právomoci konania ustanovené v Zmluve v oblasti spoločnej obchodnej politiky, ROZHODLA TAKTO: Článok 1 Rámcová dohoda o obchode a hospodárskej spolupráci s Argentínskou republikou sa týmto za Európske hospodárske spoločenstvo schvaľuje. Text tejto dohody je prílohou k tomuto rozhodnutiu. Článok 2 Predseda Rady vykoná oznámenie za Európske hospodárske spoločenstvo, ktoré je ustanovené v článku 11 zmluvy [3]. Článok 3 Komisia s pomocou zástupcov členských štátov bude zastupovať spoločenstvo v spoločnom výbore ustanovenom podľa článku 7 dohody. V Luxemburgu 8. októbra 1990 Za Radu predseda E. Rubbi [1] Ú. v. ES C 87, 5.4.1990, s. 7. [2] Ú. v. ES C 231, 17.9.1990. [3] Dátum nadobudnutia účinnosti tejto dohody uverejní generálny sekretariát Rady v Úradnom vestníku Európskych spoločenstiev. --------------------------------------------------
Úradný vestník L 372 , 31/12/1990 S. 0001 - 0002

Fínske špeciálne vydanie: Kapitola 11 Zväzok 16 S. 0135

Švédske špeciálne vydanie: Kapitola 11 Zväzok 16 S. 0135



Rozhodnutie Rady z 19. novembra 1990 o uzavretí Dohody o založení Európskej banky pre obnovu a rozvoj (90/674/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 235, so zreteľom na návrh Komisie, so zreteľom na stanovisko Európskeho parlamentu [1], keďže národy strednej a východnej Európy majú úzke historické väzby s národmi spoločenstva; keďže sa v súčasnosti tieto väzby dohodami o spolupráci a obchode posiľňujú; keďže krajiny strednej a východnej Európy sú zaviazané k základným princípom pluralitnej demokracie, právneho štátu a rešpektovaniu ľudských práv; keďže tieto krajiny sú ochotné vykonať reformy s cieľom prechodu k trhovému hospodárstvu; keďže hospodárske reformy významne prispejú k dynamickému rozvoju hospodárskych vzťahov medzi týmito krajinami a spoločenstvom; a keďže tento vývoj ďalej napomôže harmonickému rozvoju hospodárskych činností v celom spoločenstve; keďže prechod na trhové hospodárstvo bude vyžadovať značné investície najmä v súkromnom sektore ale aj vo verejnom sektore; keďže založenie zvláštnej banky by mohlo napomôcť pri zaisťovaní financií nevyhnutných na tieto investície; keďže 40 krajín spolu s Európskym hospodárskym spoločenstvom a Európskou investičnou bankou prejavili zámer stať sa členmi Európskej banky pre obnovu a rozvoj, ktorá je európska svojim základným charakterom a široko medzinárodná svojim členstvom; keďže za týmto účelom vypracovali zakladajúcu dohodu; keďže uzavretie tejto dohody Európskym hospodárskym spoločenstvom je nevyhnutné na dosiahnutie cieľov spoločenstva v oblasti vonkajších hospodárskych vzťahov; keďže zmluva na prijatie tohoto rozhodnutia neposkytuje žiadne iné právomoci ako tie, ktoré sú stanovené článku 235, ROZHODLA TAKTO: Článok 1 Dohoda o založení Európskej banky pre obnovu a rozvoj sa týmto schvaľuje v mene Európskeho hospodárskeho spoločenstva. Znenie dohody je pripojené k tomuto rozhodnutiu. Článok 2 Guvernéra a viceguvernéra banky, ktorí reprezentujú spoločenstvo podľa článku 23 ods. 1 dohody, vymenuje Komisia. Článok 3 1. Komisia v mene spoločenstva vymenuje inštitúciu, ktorá je depozitárom podľa článku 34 ods. 1 článkov dohody. 2. Komisia je úradnou inštitúciou s ktorou banka môže komunikovať tak, ako je stanovené v článku 34 ods. 2 článkov dohody. Článok 4 Predseda Rady uloží v mene spoločenstva listinu o schválení stanovenú v článku 61 článkov dohody. Článok 5 Toto rozhodnutie bude uverejnené v Úradnom vestníku Európskych spoločenstiev [2]. V Bruseli 19. novembra 1990 Za Radu predseda G. Carli [1] Ú. v. ES C 284, 12.11.1990 [2] Dátum nadobudnutia platnosti dohody bude uverejnený v Úradnom vestníku Európskych spoločenstiev generálnym sekretariátom Rady. --------------------------------------------------
Úradný vestník L 340 , 06/12/1990 S. 0024 - 0024

Fínske špeciálne vydanie: Kapitola 17 Zväzok 1 S. 0110

Švédske špeciálne vydanie: Kapitola 17 Zväzok 1 S. 0110



Rozhodnutie Komisie z 30. novembra 1990, ktorým sa mení a dopĺňa rozhodnutie 89/196/EHS, Euratom, ESUO, ktorým sa stanovujú podrobné pravidlá deklasifikácie dokumentov chránených služobným alebo obchodným tajomstvom (90/631/Euratom, ESUO, EHS) KOMISIA EURÓPSKYCH SPOLOČENSTIEV, so zreteľom na nariadenie Rady (EHS, Euratom) č. 354/83 z 1. februára 1983 o otvorení historických archívov Európskeho hospodárskeho spoločenstva a Európskeho spoločenstva pre atómovú energiu pre verejnosť [1], najmä na jeho článok 9, so zreteľom na rozhodnutie Komisie č. 359/83/ESUO z 8. februára 1983 o otvorení historických archívov Európskeho spoločenstva uhlia a ocele pre verejnosť [2], najmä na jeho článok 9, keďže podľa pravidiel, ktorými sa spravuje otváranie historických archívov spoločenstiev pre verejnosť, dokumenty a záznamy chránené služobným alebo obchodným tajomstvom smú byť sprístupnené verejnosti, len ak príslušná osoba alebo podnik nenamieta; keďže na tento účel Komisia musí oznámiť svoj zámer sprístupniť tieto dokumenty a záznamy verejnosti; keďže otvorením archívov Európskeho hospodárskeho spoločenstva významne vzrastie počet dokumentov, ktoré môžu byť deklasifikované; keďže posielanie oznámenia príslušným fyzickým osobám a podnikom je často zložité, najmä v prípade, keď sa zmení adresa alebo právne postavenie; keďže s cieľom zabezpečenia toho, aby postup otvárania historických archívov spoločenstiev verejnosti fungoval efektívne, by mali byť prijaté ustanovenia, ktoré by umožnili Komisii informovať príslušnú osobu alebo podnik prostredníctvom oznámenia uverejneného v Úradnom vestníku Európskych spoločenstiev, ROZHODLA TAKTO: Článok 1 Článok 1 rozhodnutia Komisie 89/196/EHS, Euratom, ESUO [3] sa týmto nahrádza takto: "Článok 1 Na účely uplatňovania článku 4 nariadenia (EHS, Euratom) č. 354/83 alebo článku 4 rozhodnutia Komisie č. 359/83/ESUO, Komisia uverejní oznámenie v Úradnom vestníku Európskych spoločenstiev, ktorým informuje príslušné osoby alebo podniky, že hodlá verejnosti sprístupniť dokument alebo záznam, ktorý je chránený služobným alebo obchodným tajomstvom, a vyzve dotknutú osobu alebo podnik, aby vyjadrila akékoľvek výhrady v rámci lehoty ôsmich týždňov. Ak v rámci tejto lehoty nebudú vyjadrené žiadne výhrady, dokument alebo záznam sa verejnosti sprístupní." Článok 2 Toto rozhodnutie sa bude uplatňovať s účinnosťou od 30. novembra 1990. V Bruseli 30. novembra 1990 Za Komisiu Jacques Delors predseda [1] Ú. v. ES L 43, 15.2.1983, s. 1. [2] Ú. v. ES L 43, 15.2.1983, s. 14. [3] Ú. v. ES L 73, 17.3.1989, s. 52. --------------------------------------------------
Úradný vestník L 374 , 31/12/1990 S. 0013 - 0013

Fínske špeciálne vydanie: Kapitola 11 Zväzok 16 S. 0161

Švédske špeciálne vydanie: Kapitola 11 Zväzok 16 S. 0161



Rozhodnutie Rady z 26. novembra 1990 o uzavretí Dohody vo forme výmeny listov medzi Európskym hospodárskym spoločenstvom a Andorrským kniežatstvom (90/680/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej články 99 a 113, so zreteľom na návrh Komisie, so zreteľom na stanovisko Európskeho parlamentu [1], keďže v súčasnosti platné vnútroštátne dohody o obchodných vzťahoch medzi Európskym spoločenstvom a Andorrským kniežatstvom by sa mali nahradiť systémom spoločenstva; keďže so zreteľom na zemepisné, historické a spoločensko-hospodárske skutočnosti by sa mal Andorrskému kniežatstvu priznať zvláštny režim umožňujúci výnimky z dovozných ciel, dane z obratu a spotrebných daní na tovar obsiahnutý v osobnej batožine cestujúcich; keďže 28. júna 1990 bola v Luxemburgu podpísaná Dohoda vo forme výmeny listov medzi Európskym hospodárskym spoločenstvom a Andorrským kniežatstvom; keďže je treba túto dohodu schváliť, ROZHODLA TAKTO: Článok 1 Dohoda vo forme výmeny listov medzi Európskym hospodárskym spoločenstvom a Andorrským kniežatstvom a k nej pripojená dohoda a vyhlásenia sa schvaľujú v mene spoločenstva. Texty aktov uvedených v prvom pododseku tvoria prílohu tohto rozhodnutia. Článok 2 Predseda Rady podá v mene spoločenstva oznámenie podľa článku 24 dohody [2]. V Bruseli 26. novembra 1990 Za Radu predseda C. Donat Cattin [1] Stanovisko poskytnuté 23. novembra 1990 (ešte nebolo uverejnené v úradnom vestníku). [2] Pozri stranu 33 tohto úradného vestníka. --------------------------------------------------
Úradný vestník L 326 , 24/11/1990 S. 0056 - 0057



Rozhodnutie Rady z 22. októbra 1990 o uzatvorení v mene Európskeho hospodárskeho spoločenstva dohovoru Organizácie Spojených národov proti nedovolenému obchodu s omamnými a psychotropnými látkami (90/611/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na odporúčanie Komisie, keďže 8. júna 1989 v sídle Organizácie spojených národov v New Yorku podpísalo spoločenstvo, ako aj všetky jeho členské štáty, dohovor Organizácie spojených národov proti nedovolenému obchodu s narkotikami a psychotropnými látkami prijatý 19. decembra 1988 vo Viedni; keďže úsilie Organizácie spojených národov, Rady, Európskej rady z decembra 1989 a Výboru pre boj s drogami (CELAD) umožnilo, aby dohovor rýchlo vstúpil do účinnosti; keďže väčšina členských štátov ukončí svoje vnútorné ratifikačné postupy počas niekoľkých mesiacov a najneskôr do 30. júna 1991; keďže by spoločenstvo v rámci svojich právomocí malo dohovor schváliť najneskôr do toho istého dňa ako prvé členské štáty, ROZHODLA TAKTO: Článok 1 Dohovor Spojených národov proti nedovolenému obchodu s omamnými a psychotropnými látkami sa týmto v mene Európskeho hospodárskeho spoločenstva schvaľuje. Článok 2 Predseda Rady uloží v mene spoločenstva listinu o schválení dohovoru u generálneho tajomníka Spojených národov. Predseda Rady súčasne uloží vyhlásenie o oprávnení k rokovaniu obsiahnutému v prílohe tohoto rozhodnutia v súlade s článkom 27 tohto dohovoru. V Luxemburgu 22. októbra 1990 Za Radu predseda G. De Michelis -------------------------------------------------- PRÍLOHA VYHLÁSENIE UVEDENÉ V ČLÁNKU 2 DRUHOM PODODSEKU Právomoc Európskeho hospodárskeho spoločenstva v záležitostiach, ktoré upravuje Dohovor Organizácie Spojených národov proti nedovolenému obchodu s omamnými a psychotropnými látkami (vyhlásenie podľa článku 27 ods. 2 tohto dohovoru) Článok 27 ods. 2 Dohovoru Organizácie Spojených národov proti nedovolenému obchodu s omamnými a psychotropnými látkami stanovuje, že regionálne organizácie pre hospodársku integráciu vo svojich listinách o formálnom potvrdení spresnia, aký je rozsah ich právomocí v záležitostiach upravovaných dohovorom. Európske hospodárske spoločenstvo bolo založené Rímskou zmluvou, ktorá bola podpísaná 25. marca 1957 a do platnosti vstúpila 1. januára 1958. Táto zmluva bola pozmenená a doplnená Jednotným európskym aktom, ktorý vstúpil do platnosti 1. júla 1987. V súlade s vyššie uvedenými ustanoveniami má Európske hospodárske spoločenstvo v súčasnosti právomoci v otázkach obchodnej politiky týkajúcich sa látok bežne používaných pri nedovolenej výrobe omamných a psychotropných látok, teda v otázkach, ktorými sa zaoberá článok 12 dohovoru. Výkon právomocí, ktoré členské štáty preniesli na základe zmlúv na Spoločenstvo, sa vzhľadom na ich povahu priebežne vyvíja. Spoločenstvo si preto vyhradzuje právo urobiť ďalšie vyhlásenia podľa článku 27 ods. 2 dohovoru. --------------------------------------------------
Úradný vestník L 353 , 17/12/1990 S. 0057 - 0058



Rozhodnutie Rady zo 4. decembra 1990, ktorým sa mení a dopĺňa rozhodnutie 87/277/EHS o rozdelení možností lovu tresky v oblasti Špicbergov a Medvedieho ostrova a v divízii 3M, definovanej v Dohovore o NAFO (90/655/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 170/83 z 25. januára 1983, ktoré ustanovuje systém spoločenstva na ochranu a riadenie zdrojov rybolovu [1], zmenené a doplnené Aktom o pristúpení Španielska a Portugalska, najmä na jeho článok 11, so zreteľom na návrh Komisie [2], so zreteľom na stanovisko Európskeho parlamentu [3], keďže zjednotenie Nemecka zmenilo historické úlovky, z ktorých vychádzalo rozhodnutie 87/277/EHS [4]; keďže preto je potrebné zmeniť uvedené rozhodnutie tak, aby zohľadňovalo úlovky bývalej Nemeckej demokratickej republiky počas referenčných období použitých pri výpočte percentuálnych podielov v prílohe k uvedenému rozhodnutiu, ROZHODLA TAKTO: Jediný článok Príloha k rozhodnutiu 87/277/EHS sa nahrádza prílohou k tomuto rozhodnutiu. V Bruseli 4. decembra 1990 Za Radu predseda G. De Michelis [1] Ú. v. ES L 24, 27.1.1983, s. 1. [2] Ú. v. ES C 248, 2.10.1990, s. 11. [3] Stanovisko vydané 21. novembra 1990 (ešte neuverejnené v úradnom vestníku). [4] Ú. v. ES L 135, 23.5.1987, s. 29. -------------------------------------------------- PRÍLOHA Treska z oblasti Špicbergov — Medvedieho ostrova (divízia ICES II b) CPÚ (v tonách) | Podiel spoločenstva (v tonách) | Nemecko (%) | Španielsko (%) | Francúzsko (%) | Portugalsko (%) | Spojené kráľovstvo (%) | Všetky ostatné členské štáty (celkové množstvo) | | PRVÁ ČASŤ | Percento podielu spoločenstva po odpočítaní štandardného množstva prideleného ostatným členským štátom | Štandardné množstvo | | 22018 alebo menej | 19,24 | 49,73 | 8,21 | 10,50 | 12,32 | 100 ton | | DRUHÁ ČASŤ | Percento podielu spoločenstva po odpočítaní prvej časti a množstva prideleného ostatným členským štátom | Štandardné množstvo | | 22019 — 24220 | 29,71 | 28,45 | 16,44 | 4,21 | 21,19 | 250 ton | | | | | | | | Percento podielu spoločenstva | 700001 — 800000 | 24221 — 27680 | 29,54 | 28,54 | 16,46 | 4,27 | 21,19 | 1,91 | 800001 — 900000 | 27681 — 31140 | 29,51 | 28,56 | 16,47 | 4,27 | 21,19 | 2,86 | 900001 — 1000000 | 31141 — 34600 | 29,54 | 28,54 | 16,46 | 4,27 | 21,19 | 3,82 | 1000001 alebo viac | 34601 alebo viac | 29,54 | 28,54 | 16,46 | 4,27 | 21,1 | 4,77 | Treska NAFO 3M | Nemecko (%) | Španielsko (%) | Francúzsko (%) | Portugalsko (%) | Spojené kráľovstvo (%) | PRVÁ ČASŤ 7500 ton alebo menej | 9,33 | 28,67 | 4,00 | 39,33 | 18,67 | DRUHÁ ČASŤ viac ako 7500 ton | 1,76 | 37,81 | 5,38 | 51,97 | 3,08 | --------------------------------------------------
Úradný vestník L 145 , 08/06/1990 S. 0038 - 0038

Fínske špeciálne vydanie: Kapitola 3 Zväzok 32 S. 0223

Švédske špeciálne vydanie: Kapitola 3 Zväzok 32 S. 0223



Rozhodnutie Komisie z 10. mája 1990, ktorým sa stanovujú kritériá schvaľovania čistokrvných plemenných oviec a kôz a používania ich spermy, vajíčok a embryí na plemenárske účely (90/257/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 89/361/EHS z 30. mája 1989 o čistokrvných plemenných ovciach a kozách [1], najmä na jej článok 4, keďže cieľom smernice 89/361/EHS je postupná liberalizácia obchodovania s čistokrvnými plemennými ovcami a kozami v rámci spoločenstva; keďže v tejto súvislosti je potrebná dodatočná harmonizácia s ohľadom na schvaľovanie čistokrvných plemenných oviec a kôz a používanie ich spermy, vajíčok a embryí na plemenárske účely; keďže ustanovenia týkajúce sa schvaľovania na plemenitbu sa vzťahujú na zvieratá, ako aj ich spermu, vajíčka a embryá; keďže by sa malo ustanoviť, aby so spermou, vajíčkami a embryami pracoval iba úradne schválený personál s cieľom zabezpečovať záruky potrebné na dosiahnutie stanoveného cieľa; keďže opatrenia ustanovené v tomto rozhodnutí sú v súlade so stanoviskom Stáleho výboru pre zootechniku, PRIJALA TOTO ROZHODNUTIE: Článok 1 Bez toho, aby bol dotknutý článok 2, všetky čistokrvné plemenné ovce a kozy (samce aj samice), ktoré sú registrované v plemennej knihe, sa schvaľujú na plemenitbu. Článok 2 1. Čistokrvné plemenné barany a capy sa schvaľujú na účely umelej inseminácie a používania ich spermy, ak sa podrobili testom na monitorovanie výkonnosti a hodnotenie genetickej hodnoty podľa rozhodnutia Komisie 90/256/EHS [2]. 2. Čistokrvné plemenné barany a capy sa schvaľujú na účely úradného testovania a používania ich spermy v rámci množstevných limitov vyžadovaných pre monitorovanie výkonnosti a hodnotenie genetickej hodnoty podľa rozhodnutia 90/256/EHS. 3. Čistokrvné plemenné ovce a kozy sa schvaľujú na účely plemenitby a používania ich vajíčok a embryí. Článok 3 Sperma, vajíčka a embryá musí zhromažďovať, spracovávať a uchovávať úradne schválené centrum alebo úradne schválený personál. Článok 4 Táto smernica je adresovaná členským štátom. V Bruseli 10. mája 1990 Za Komisiu Ray Mac Sharry člen Komisie [1] Ú. v. ES L 153, 6.6.1989, s. 30. [2] Ú. v. ES L 145, 8.6.1990, s. 35. --------------------------------------------------